Publication: Magyar Közlöny
Issue: MK-2008-48 (Year: 2008, Number: 48)
Era: 2004-2010
Section: e) gyakorolja a jogszabályokban, különösen a köztisztviselõk jogállásáról szóló 1992. évi XXIII. törvényben
Paragraph Index: 193

c) amennyiben az a) vagy a b) pontban foglaltakra nem kerül sor: ca) áttanulmányozza az ügyre vonatkozó iratokat és más információt tartalmazó anyagokat. Szükség szerint kezdeményezi az ügyben elõzõleg keletkezett iratok csatolását, cb) amennyiben az ügyben más hivatali egység álláspontjának bekérése szükséges, errõl – indokolt esetben – felettesét külön tájékoztatja, az egyeztetést az illetékessel szóban, szükség szerint írásban elvégzi, cc) az ügyben folytatott jelentõsebb tárgyalásról, értekezletrõl, megbeszélésrõl, szóbeli megállapodásról, egyeztetésrõl feljegyzést készít és azt az ügyiratban elhelyezi. Fontosabb ügyeknél a lényeges vezetõi utasításokat – indokolt esetben – az ügyiratra, illetve az ügyet kísérõ lapon külön feljegyzi, cd) megállapításait, javaslatát az ügyiratban röviden összegzi, és elkészíti a kiadmány tervezetét, ce) az ügyiratot továbbítja a kiadmányozásra jogosulthoz, cf) az elõadói ívre feljegyzi a kezelõi és kiadói utasításokat.

Source: https://magyarkozlony.hu/hivatalos-lapok/e6ecd03ad89622480ef8c877b1c0289fd1cc7e85/dokumentumok/9964364c76a1b7e22c0238724b9432a2b5de6efb/letoltes